दोनों सावधानी से कदम बढ़ाते हुए सीढ़ियों से उतरने लगे । उनके क़दमों की धीमी आवाज़ भी उस सुनसान खण्डहर में बहुत ही भयानक तरीके से गूंज रही थी। प्रोफेसर ने टॉर्च सामने की ओर कर रखा था। आखिरकार– उन्हें दिखा वो दरवाज़ा जिसके अलावा और कुछ वहाँ था ही नही। प्रोफेसर जल्दी-जल्दी सीढ़ी उतरने लगे, अब्दुल ने भी रफ्तार बढ़ाई। और दोनों द्वार के पास पहुंच कर रुक गए । टॉर्च की रौशनी में दरवाज़ा हल्का सा खुला दिखा। प्रोफेसर ने बड़े ही सावधानी से अपना हाथ बढ़ाया और दरवाजे को धकाने की कोशिश की। एक चरचराहट की आवाज़ के साथ दरवाज़ा खुलता चला गया । ये एक बहुत ही बड़े और गोल छत वाले हॉल का दरवाजा था । प्रोफेसर और अब्दुल ने अपने कदम बढ़ाए। तभी प्रोफेसर रुक गए और उन्होंने अब्दुल को पीछे की ओर धका दिया। अब्दुल चीखा “ प्रोफेसर ये क्या कर रहे हैं आप! ” प्रोफेसर ने शांत स्वर में जवाब दिया। “ अभी तुम लुढ़कते हुए सीधा नीचे जाते अगर मैंने तुम्हें पीछे की ओर न धकेला होता तो। क्योंकी ये देखो यहाँ पर फर्श नही है बल्कि सीढियां बनी हुई हैं। ” प्रोफेसर ने नीचे रौशनी की । सच मे वहां पर फर्श की जगह नीचे जाने के लिए सीढ़ियाँ बनी हुई थीं और ये सीढ़ियाँ नज़र भी आ रही थीं। “ o my god ” अब्दुल के मुंह से निकला “ सर अच्छा हुआ आपने मुझे बचा लिया वर्ना मैं तो सीधा नीचे जाता। ये राक्षस सच मे चालू रहे होंगे। दरवाज़े खोलते ही सीढ़ी ! ”